CELEX: 62016CA0380
Language: bg
Date: 2018-02-08 00:00:00
Title: Дело C-380/16: Решение на Съда (шести състав) от 8 февруари 2018 г. — Европейска комисия/Федерална република Германия (Неизпълнение на задължения от държава членка — Данъчни въпроси — Данък върху добавената стойност (ДДС) — Директива 2006/112/ЕО — Член 73 — Данъчна основа — Членове 306 — 310 — Специален режим за туристически агенти — Изключване от този режим за продажби на предприятията, които са данъчнозадължени лица — Общо определяне на данъчната основа за даден период — Несъвместимост)

9.4.2018   
            
            
               BG
            
            
               Официален вестник на Европейския съюз
            
            
               C 123/3
            
         Решение на Съда (шести състав) от 8 февруари 2018 г. — Европейска комисия/Федерална република Германия
   (Дело C-380/16) (1)
   
   ((Неизпълнение на задължения от държава членка - Данъчни въпроси - Данък върху добавената стойност (ДДС) - Директива 2006/112/ЕО - Член 73 - Данъчна основа - Членове 306 — 310 - Специален режим за туристически агенти - Изключване от този режим за продажби на предприятията, които са данъчнозадължени лица - Общо определяне на данъчната основа за даден период - Несъвместимост))
   (2018/C 123/04)
   Език на производството: немски
   
      Страни
   
   
      Ищец: Европейска комисия (представители: M. Owsiany-Hornung и M. Wasmeier)
   
      Ответник: Федерална република Германия (представители: T. Henze и R. Kanitz)
   
      Встъпила страна в подкрепа на ответника: Кралство Нидерландия (представители: M. K. Bulterman, C. S. Schillemans и B. Koopman)
   
      Диспозитив
   
   
               1)
            
            
               Като е изключила от специалния режим за облагане с данък върху добавената стойност, приложим по отношение на туристическите агенти, доставките на пътнически услуги, предоставяни на данъчнозадължени лица, които лица се ползват от тях за нуждите на стопанската си дейност, и като е допуснала туристическите агенти, доколкото този специален режим е приложим по отношение на тях, да определят фиксирана данъчна основа за целите на облагане с данък върху добавената стойност на групи услуги или на всички предоставени за даден данъчен период услуги, Федерална република Германия не е изпълнила задълженията си по член 73 и по членове 306—310 от Директива 2006/112/ЕО на Съвета от 28 ноември 2006 г. относно общата система на данъка върху добавената стойност.
            
         
               2)
            
            
               Осъжда Федерална република Германия да заплати съдебните разноски.
            
         
      (1)  ОВ C 314, 29.8.2016 г.